ଓଡ଼ିଶାର ସ୍ଥାନୀୟ ଲୋକଙ୍କ ବିରୋଧ ପରେ ପ୍ରଶାସନିକ ଅଧିକାରୀମାନେ ପହଞ୍ଚି ନିର୍ମାଣ କାର୍ଯ୍ୟକୁ ବନ୍ଦ କରିବା ସହ ପଶ୍ଚିମ ବଙ୍ଗ ଜଳ ସମ୍ପଦ ବିଭାଗର ଅଧିକାରୀମାନଙ୍କୁ ଆଲୋଚନା ପାଇଁ ଡକାଇଥିଲେ । ମାତ୍ର ସେମାନେ ଆଲୋଚନାରେ ଭାଗ ନେଇ ନ ଥିଲେ ।
ଏହି ପାଚେରୀ ନିର୍ମାଣ ବେଳେ ଓଡ଼ିଶା ଲୋକେ ଖୁବ୍ ବିରୋଧ କରିଥିଲେ ।
Share this:
ବାଲେଶ୍ୱରଃ ବାତ୍ୟା ୟାସ୍ ସମୟରେ ପଶ୍ଚିମ ବଙ୍ଗରେ ଏକ ତଟ ସୁରକ୍ଷା ପାଚେରୀ ଭାଙ୍ଗି ଯାଇଥିବା ବେଳେ ଏହାକୁ ସେହି ରାଜ୍ୟର ମେଦିନପୁର ଜିଲ୍ଲା ପ୍ରଶାସନ ପୁନଃନିର୍ମାଣ କରିଛି । ମାତ୍ର ଏହି ନିର୍ମାଣକୁ ନେଇ ପୁଣି ମୁଣ୍ଡ ଟେକିଛି ବଙ୍ଗ-ଓଡ଼ିଶା ସୀମା ବିବାଦ। ଓଡ଼ିଶା ସୀମା ଭିତରେ ପଶି ପଶ୍ଚିମ ବଙ୍ଗର ଜଳ ସମ୍ପଦ ବିଭାଗ ଏକ ପାଚେରୀ ନିର୍ମାଣ କରିଛି ବୋଲି ଅଭିଯୋଗ ହୋଇଛି ।
ଓଡ଼ିଶା-ପଶ୍ଚିମ ବଙ୍ଗ ସୀମା ବିବାଦ ବେଶ୍ କିଛି ଦିନ ଧରି ଶାନ୍ତ ଥିଲା । ହେଲେ ଏବେ ଓଡ଼ିଶା ଭିତରକୁ ୪୦ ଫୁଟ ପଶିଆସି ପାଚେରୀ ନିର୍ମାଣ କରାଯାଇଥିବାରୁ ପୁଣି ଦେଖା ଦେଇଛି ସେହି ବିବାଦ । ପାଚେରି ନିର୍ମାଣ ବେଳେ ବୁଧବାର ଦିନ ଓଡ଼ିଶାର ଗ୍ରାମବାସୀମାନେ ଅଟକାଇଥିଲେ । ଏହାକୁ ନେଇ ଘଟଣା ସ୍ଥଳରେ କିଛି ଉତ୍ତେଜନା ସୃଷ୍ଟି ହୋଇଥିଲା ।
ମଙ୍ଗଳବାର ଦିନ (ସେପ୍ଟେମ୍ବର ୭) ପଶ୍ଚିମ ବଙ୍ଗର ଜଳ ସମ୍ପଦ ବିଭାଗ ପକ୍ଷରୁ ଓଡ଼ିଶାର ଉଦୟପୁର ସମୁଦ୍ର ବେଳାଭୂମିରେ ପାଚେରୀ ନିର୍ମାଣ ହେଉଥିବା ଦେଖିବାକୁ ମିଳିଥିଲା । ମେଦିନପୁର ଜିଲ୍ଲା ପ୍ରଶାସନ ତରଫରୁ ଏହି ନିର୍ମାଣ କରାଯାଇଥିଲା । ସେହି ସମୟରେ ମେଦିନପୁରର ତହସିଲଦାର ଉପସ୍ଥିତ ଥିଲେ । ସ୍ଥାନୀୟ ଲୋକଙ୍କ ଅଭିଯୋଗ ଅନୁସାରେ ଓଡ଼ିଶା ସୀମା ଭିତରେ ୪୦ ଫୁଟ ଭିତରକୁ ଆସି ମାଟି ଖୋଳି ଏହି ପାଚେରୀ ନିର୍ମାଣ ନିର୍ମାଣ କରାଯାଇଥିଲା ।
ଓଡ଼ିଶା ସୀମାର ୪୦ ଫୁଟ ଭିତରେ ଏହି ପାଚେରୀ ନିର୍ମାଣ ହୋଇଥିବା ଅଭିଯୋଗ ହୋଇଛି ।
ସ୍ଥାନୀୟ ଲୋକେ ସେହି ନିର୍ମାଣ କାର୍ଯ୍ୟକୁ ପ୍ରବଳ ବିରୋଧ କରିଥିଲେ ବି ପଶ୍ଚିମ ବଙ୍ଗ ପ୍ରଶାସନ ସାଧାରଣ ଲୋକଙ୍କୁ ଭୟଭୀତ କରାଇ ବଳପୂର୍ବକ ସେହି ପାଚେରୀ ନିର୍ମାଣ କରିଥିବା ଅଭିଯୋଗ ହୋଇଛି । ଲୋକଙ୍କ ପ୍ରତିରୋଧର ଖବର ପାଇ ଭୋଗରାଇ ଅତିରିକ୍ତ ତହସିଲଦାର ସନ୍ତୋଷ କୁମାର ପାଣିଗ୍ରାହୀ, କଖଡ଼ା ଆର୍.ଆଇ. ନିଶିକାନ୍ତ ସିଂ ଓ ତାଳସାରି ସାମୁଦ୍ରିକ ଥାନା ପୋଲିସ ଅଧିକାରୀମାନେ ଘଟଣା ସ୍ଥଳରେ ପହଞ୍ଚି ନିର୍ମାଣ କାର୍ଯ୍ୟକୁ ବନ୍ଦ କରିବା ସହ ପଶ୍ଚିମ ବଙ୍ଗ ଜଳ ସମ୍ପଦ ବିଭାଗର ଅଧିକାରୀମାନଙ୍କୁ ଆଲୋଚନା ପାଇଁ ଡକାଇଥିଲେ । ମାତ୍ର ବେଆଇନ ଭାବେ ଓଡ଼ିଶା ମାଟିରେ କାର୍ଯ୍ୟ କରୁଥିବା ଜାଣି ବେଙ୍ଗଲ ପ୍ରଶାସନର ଅଧିକାରୀମାନେ ଆଲୋଚନାରେ ଭାଗ ନେଇ ନ ଥିଲେ ।
"ସୀମା ବିବାଦ ଏହା ପ୍ରଥମ ନୁହେଁ । ପୂର୍ବରୁ ବାରମ୍ବାର ଏଭଳି ଘଟଣା ପଶ୍ଚିମ ବଙ୍ଗ ଘଟାଇ ଆସୁଛି । ବଡ଼ ଦୁଃଖର କଥା ଏଭଳି ସୀମା ସମସ୍ୟାର ସମାଧାନ ନେଇ ପ୍ରଶାସନିକ ଅନିଚ୍ଛା ଓ ସରକାରଙ୍କ ଉଦାସୀନତା ଏବେ ବି ଜାରି ଅଛି," କହିଛନ୍ତି ଭଗବାନ ବେହେରା ସ୍ଥାନୀୟ ବାସିନ୍ଦା ।
ଏହି ଘଟଣା ସମ୍ପର୍କରେ ଭୋଗରାଇ ତହସିଲଦାରଙ୍କ ନିକଟରୁ ଏକ ରିପୋର୍ଟ ପାଇବା ପରେ ଏହାକୁ ଗୁରୁତ୍ୱର ସହ ନେଇଛି ବାଲେଶ୍ୱର ଜିଲ୍ଲା ପ୍ରଶାସନ । ଜିଲ୍ଲାପାଳଙ୍କ ନିର୍ଦ୍ଦେଶ ପରେ ବୁଧବାର ଦିନ ଘଟଣା ସ୍ଥଳକୁ ଯାଇ ସରଜମୀନ ତଦନ୍ତ କରିଥିଲେ ଅତିରିକ୍ତ ଜିଲ୍ଲାପାଳ ।
"ଭୋଗରାଇ ତହସିଲଦାର ଓ ପ୍ରଶାସନିକ ଅଧିକାରୀଙ୍କ ସହିତ ଭିଲେଜ ମ୍ୟାପକୁ ନେଇ ସୀମାର ସ୍ଥାନ ଚିହ୍ନଟ କରାଯାଇଛି । ଏବେ ପଶ୍ଚିମ ବଙ୍ଗ କାର୍ଯ୍ୟ ବନ୍ଦ ରଖିଛି । ଅତିରିକ୍ତ ଜିଲ୍ଲାପାଳଙ୍କ ରିପୋର୍ଟ ପରେ ଆବଶ୍ୟକ ହେଲେ ଉଭୟ ପ୍ରଶାସନ ଜଏଣ୍ଟ ଡିମାର୍କକେସନ ମାଧ୍ୟମରେ ସୀମା ନିର୍ଦ୍ଧାରଣ କରିବେ," କହିଛନ୍ତି ବାଲେଶ୍ୱର ଜିଲ୍ଲାପାଳ କେ. ସୁଦର୍ଶନ ଚକ୍ରବର୍ତ୍ତୀ ।
ପୂର୍ବରୁ ମଧ୍ୟ ଓଡିଶା-ବେଙ୍ଗଲ ସୀମାରେ ଅନେକ ଥର ବିବାଦ ଦେଖାଦେଇଥିଲା ।
* ୨୦୨୦ରେ ସାହାବଜୀପୁର ରାସ୍ତାରେ ଥିବା କାଜୁ ଜଙ୍ଗଲକୁ ଅଧିକାର କରିବାକୁ ଚେଷ୍ଟା କରି ବିଫଳ ହୋଇଥିଲେ ବେଙ୍ଗଲ୍ ସରକାର ।
* ୨୦୧୮ରେ ପଶ୍ଚିମବଙ୍ଗ ଜଳସମ୍ପଦ ବିଭାଗ ତରଫରୁ ଉଦୟପୁର ରାସ୍ତାରେ ଏକ ଫଳକ ଲଗାଯିବା ପରେ ବିବାଦ ସୃଷ୍ଟି ହୋଇଥିଲା । ଓଡ଼ିଶା ପ୍ରଶାସନ ତାକୁ ଉଚ୍ଛେଦ କରିଥିଲେ ।
* ୨୦୧୫ ମସିହାରେ ଉଦୟପୁରରେ ଥାନା ଓ ଶୌଚାଳୟ ନିର୍ମାଣ କରୁଥିଲା ପଶ୍ଚିମ ବଙ୍ଗ । ଓଡ଼ିଶାର ଲୋକେ ଏହାର ବିରୋଧ କରିଥିଲେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
